Comerç activa les zones comercials amb activitats lúdiques
21 de desembre 2020

![Imagen 1](/media/gcqfqw2h/72-plaza-del-sol_cuerpo.jpg)![Imagen 2](/media/5o2bdpl2/72-cronista-chabret_cuerpo.jpg)

Amb l'arribada del Nadal i malgrat la crisi sanitària de la COVID 19, l'Ajuntament de Sagunt, mitjançant la Delegació de Comerç-Afic, vol dinamitzar i dotar d'ambient nadalenc el nostre municipi i per a això promocionarà les nostres principals zones comercials amb diverses activitats amb la finalitat de convidar la ciutadania a realitzar de forma més agradable les seues compres nadalenques. També per a poder d'esta forma millorar el clima comercial de la nostra localitat alhora que potenciar i afermar encara més el comerç de la nostra ciutat.

La temàtica de dinamització d'estes zones comercials estarà relacionada amb el món del circ i les zones i horaris de dinamització seran els següents, de 17.30 a 20.30 hores: 21 de desembre, carrer Horts (Sagunt); 22 de desembre, av. Doctor Palos (Sagunt); 23 de desembre, plaça Cronista Chabret (Sagunt); 24 de desembre, carrer Camí Reial (Sagunt); 29 de desembre, avinguda 9 d'Octubre (el Port de Sagunt); 30 de desembre, plaça Mare Nostrum (el Port de Sagunt); 2 de gener de 2021, avda Hispanitat (el Port de Sagunt); 4 de gener, av. Camp de Morvedre (el Port de Sagunt). El 5 de gener, serà en la plaça del Sol (el Port de Sagunt), però d'11 a 14 hores.

L'organització d'estes activitats és a càrrec de l'empresa Sound Producciones y  Eventos, que oferirà a la ciutadania una gran multitud d'actuacions com a cercaviles, música, malabaristes, acròbates, màgia, pallassos, elfos, etc.

L'alcalde de Sagunt, Darío Moreno, considera que «**amb aquest tipus d'actuacions l'Equip de Govern continua apostant i impulsant el comerç local, que és crucial i rellevant per a l'actual desenvolupament de l'economia de la nostra ciutat, així com per la gran acceptació que té aquesta actuació per part dels comerços i consumidors. Sobretot intentem recuperar una mica d'il·lusió , no sols per als més xicotets, sentir la calidesa de la proximitat dels amics i familiars i demanar la ràpida recuperació de la vida que tots trobem a faltar, però això sí, adoptant per a això totes les restriccions i mesures anti-covid necessàries per a garantir la seguretat dels nostres ciutadans i ciutadanes**».​

*   [](http://www.facebook.com/sharer.php?u=https://aytosagunto.es/va/actualitat/comerc-activa-les-zones-comercials-amb-activitats-ludiques/ "Facebook")
*   [](http://twitter.com/share?url=https://aytosagunto.es/va/actualitat/comerc-activa-les-zones-comercials-amb-activitats-ludiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comerc-activa-les-zones-comercials-amb-activitats-ludiques/ "Linked In")
*   [](mailto:?body=https://aytosagunto.es/va/actualitat/comerc-activa-les-zones-comercials-amb-activitats-ludiques/)